22. ΝΟΜΟΘΕΤ.ΔΙΑΤΑΓΜΑ υπ’ αριθ. 171 της 19/23 Απρ. 1969 (ΦΕΚ Α΄ 69) Περί προελεύσεως Μονίμων Υπαξιωματικών Β.Ν. Άρθρ.1.-1.Εις τας Παραγωγικάς Σχολάς Υπαξιωματικών του Β.Ν. εισάγονται ως μαθηταί υποψήφιοι των οποίων τα προσόντα κατατάξεως ορίζονται δια Β.Δ/τος εκδιδομένου τη προτάσει του Υπουργού Εθνικής Αμύνης. 2.Δι’ ομοίου Β.Δ/τος ορίζεται η ονομασία των Σχολών, τα απαιτούμενα προσόντα εισαγωγής εις αυτάς, ο τρόπος και χρόνος κατατάξεως, ο χρόνος φοιτήσεως εις αυτάς, η λειτουργία των, τα της εκπαιδεύσεως κτήσεως ειδικότητος ή τέχνης, κατανομής εις ταύτας, απολύσεως εκ των Σχολών, ως και αι πάσης φύσεως παροχαί προς τους μαθητάς κατά τον χρόνον της μαθητείας των. Ο μηνιαίος μισθός των μαθητών ορίζεται κατά τας εκάστοτε περί αποδοχών διατάξεις. 3.Ο αριθμός των κατ’ έτος κατατασσομένων μαθητών ορίζεται εκάστοτε βάσει των υφισταμένων αναγκών δια της περί προκηρύξεως του σχετικού διαγωνισμού, αποφάσεως του Υπουργού Εθνικής Αμύνης εκδιδομένης κατόπιν προτάσεως του Αρχηγού Ναυτικού. Άρθρ.10.-Η ισχύς του παρόντος Ν.Δ/τος άρχεται από της δημοσιεύσεώς του δια της Εφημερίδος της Κυβερνήσεως Δια της παρ. λ΄, του άρθρ. 55 Ν.Δ. 445/1974 (τόμ. 36 σελ. 266,26) κατηργήθησαν αι διατάξεις του ανωτέρω Ν.Δ. 171/1969 αι αφορώσαι αντικείμενα ρυθμιζόμενα υπό του Ν.Δ. 445/ 1974. Με τα άρθρ. 8 και 9 Νόμ. 1352/1983, ΦΕΚ Α΄ 59 κατωτ. αριθ. 26) και οι υπόλοιπες διατάξεις του άνω Ν.Δ/τος 171/1970, καταργήθηκαν και ισχύουν μόνο για τους δόκιμους κελευστές που υπηρετούν κατά τη δημοσίευση του Νόμου αυτού και προέρχονται από τη Σ.Δ.Υ.Ν. ή ΣΔΥΤΕΝ μέχρι την ονομασία τους σε κελευστές. Άρθρ.2.-1.Οι μαθηταί των Παραγωγικών Σχολών Υπαξιωματικών επιτυχώς αποφοιτώντες ονομάζονται δια διαταγής του Διοικητού Εκπαιδεύσεως Δόκιμοι Κελευσταί και εν συνεχεία εισάγονται δια την απόκτησιν πτυχίου Β΄ εις τας οικείας Σχολάς του Β.Ν. εις τας οποίας η διάρκεια φοιτήσεως δεν είναι μεγαλυτέρα του οκταμήνου. Μετά το πέρας φοιτήσεώς των εις τας Σχολάς πτυχίου Β΄ οι μεν ειδικοτήτων κατανέμονται επί Αντιτορπιλλικών, εν ενεργεία προς συμπλήρωσιν θαλασσίας υπηρεσίας, οι δε των τεχνών κατανέμονται εις Συνεργεία του Β.Ν. προς τεχνικήν εξάσκησιν και δια χρόνον μέχρι 10 μηνών εις αμφοτέρας τας περιπτώσεις. Δια τους Δοκίμους Κελευστάς Τεχνικών ειδικοτήτων (Μηχανικούς, Ηλεκτρολόγους κλπ.) ή εις τας Σχολάς πτυχίου Β΄ φοίτησις δύναται κατόπιν αποφάσεως του Αρχηγού Ναυτικού να παραταθή μέχρι 12 μηνών, οπότε ο χρόνος της 10μήνου θαλασσίας υπηρεσίας μειούται αναλόγως. Ομοίως δι’ αποφάσεως Αρχηγού Ναυτικού Δόκιμοι Κελευσταί Τεχνών δύνανται να τοποθετώνται επί Πλοίων προς εκπαίδευσιν, οπότε ο χρόνος της 10μήνου τεχνικής εξασκήσεως εις Συνεργεία μειούται αναλόγως, πλην αν τοποθετώνται εις Πλοία Συνεργεία. 2.Δόκιμοι κελευσταί, αποτυγχάνοντες κατά τας εξετάσεις πτυχίου Β΄, φοιτούν εις το αυτό Σχολείον μετά της επομένης τάξεως της Σχολής, εξ ης προέρχονται, ακολουθούντες πλέον την τάξιν  ταύτην. Ούτοι τοποθετούνται εις το μεταξύ των δύο Σχολείων διάστημα επί Πλοίων ή Συνεργείων αποτυγχάνοντες δε εκ νέου, απολύονται. 3.Δόκιμοι κελευσταί τοποθετούμενοι επί Β. πλοίων δια συμπλήρωσιν θαλασσίας υπηρεσίας ή εις Συνεργεία του Β.Ν. δια τεχνικήν εξάσκησιν ως ανωτέρω, κρίνονται κατά τον χρόνον τούτον υπό των Κυβερνητών των Β.Π. ή των Δ/ντών των Συνεργείων ως κατάλληλοι ή ακατάλληλοι δια 2 εκθέσεων υποβαλλομένων ιεραρχικώς προς την Διοίκησιν Εκπαιδεύσεως (από την οποίαν και παρακολουθούνται) βάσει της εν γένει επιδόσεως, αποδόσεως και συμπεριφοράς των κατά τον χρόνον υπηρεσίας των εις Β.Π. ή Συνεργεία. Αι άνω εκθέσεις υποβάλλονται η μεν πρώτη το τρίτον δεκαήμερον του μηνός Μαΐου η δε δευτέρα το τρίτον δεκαήμερον του μηνός Οκτωβρίου εκάστου έτους. Ο τύπος των ως άνω εκθέσεων, ο χρόνος εις ον θα αφορούν, ως και τα στοιχεία άτινα αύται θα περιέχουν, καθορισθήσονται δι’ Υπουργικής Αποφάσεως. Άρθρ.3.-«1.Οι Δόκιμοι Κελευσταί λαμβάνουν πλήρεις αποδοχάς Κελευστού 0-8 ετών. Ούτοι εν ουδεμιά περιπτώσει δύνανται να παραιτηθώσι των τάξεων του Πολεμικού Ναυτικού». Το ανωτέρω εντός « » εδάφιον αντικατεστάθη ως άνω δια του άρθρ. 3 Ν.Δ. 334/1974 (τόμ. 36 σελ. 288,05). Έναρξις ισχύος από της 1 Μαρτ. 1974. Δια τους Δοκίμους Κελευστάς δεν συντάσσονται Φύλλα Ποιότητος, εις ό,τι αφορά δε ποινάς, πειθαρχικήν και ποινικήν δικαιοδοσίαν, αδείας γενικώς, ως και τοιαύτας γάμου, εφαρμόζονται αι οικείαι διατάξεις περί Υπαξιωματικών. 2.Δόκιμοι Κελευσταί απολύονται κατόπιν προτάσεως Διοικητού Εκπαιδεύσεως εφ’ όσον: α)Πάσχουν εκ νοσήματος απαιτούντος μακροχρόνιον θεραπείαν. β)Ο χρόνος νοσηλείας των και αναρρωτικής αδείας υπερέβη τους 12 μήνας. γ)Κατέστησαν σωματικώς ανίκανοι κατόπιν γνωματεύσεως της ΑΝΥΕ. δ)Επιδεικνύουν διαγωγήν ασυμβίβαστον προς την ιδιότητά των. ε)Υπέπεσαν εις βαρέα παραπτώματα περί την υπηρεσίαν ή την πειθαρχίαν. ς)Εγένοντο πρόξενοι ζημίας εκ προθέσεως ή αμελείας εξ ης προήλθε σοβαρά βλάβη των συμφερόντων του Δημοσίου. ζ)Κριθώσιν ακατάλληλοι όπως υπηρετήσωσιν εν τω Ναυτικώ ως Υπαξιωματικοί εκ της καθόλου επιδόσεως και αποδόσεώς των, διαπιστουμένου τούτου δια δύο δυσμενών εκθέσεων ως εν ανωτέρω άρθρ. 2 παρ. 3.,  (Αντί της σελ. 446,01(α) Σελ. 446,01(β) Τεύχος 550-Σελ. 101 Κατάσταση Υπαξιωματικών Π.Ν. 37.Ζ.α.22 Άρθρ.4.-1.Οι Δόκιμοι κελευσταί μετά παραμονήν 20 μηνών εις τον βαθμόν επιτυχή αποφοίτησιν εκ του σχολείου, πτυχίου Β΄ και συμπλήρωσιν 10μηνου θαλασσίας υπηρεσίας ή υπηρεσίας Συνεργείου, υπό τας προϋποθέσεις της παρ. 1 του άρθρ. 2 του παρόντος, και εφ’ όσον η τελευταία υποβληθείσα δι’ αυτούςέκθεσις είναι ευμενής, προάγονται δι’ αποφάσεως Αρχηγού Ναυτικού εις Κελευστάς κατόπιν προτάσεως Διοικητού Εκπαιδεύσεως, εντασσόμενοι εις το Σώμα των Μονίμων Υπαξιωματικών του Ναυτικού υποκείμενοι πλέον εις τας δι’ αυτούς ισχυούσας διατάξεις. 2.Δόκιμοι Κελευσταί μη δυνηθέντες δι’ οιονδήποτε λόγον να συμπληρώσωσι τα προβλεπόμενα δι’ αυτούς προσόντα θαλασσίας υπηρεσίας ή Συνεργείου, προάγονται ως εν τη προηγουμένη παραγράφω αφ’ ης συμπληρώσωσι ταύτα ανακτώντες την προτέραν αυτών αρχαιότητα. 3.Η οριστική σειρά αρχαιότητος των εις Κελευστάς προαγομένων Δοκίμων ρυθμίζεται εκ του αθροίσματος των τελικών βαθμολογιών ας έλαβον εν τη Σχολή εξ ης προέρχονται και εν τω Σχολείω πτυχίου Β΄. 4.Τα των στολών των Δοκίμων Κελευστών ως και των μαθητών των Παραγωγικών Σχολών Υπαξιωματικών καθορισθήσονται δια του Κανονισμού Στολών Β.Δ/τος. Άρθρ.5.-«Οι κατά την δημοσίευσιν του παρόντος υπηρετούντες Δίοποι, προερχόμενοι εκ της Σχολής Ναυτοπαίδων και της Σχολής Τεχνιτών, ονομάζονται Δόκιμοι Κελευσταί και μετά την ειδικήν προς τούτο πρότασιν του Διοικητού Εκπαιδεύσεως. Οι εκ τούτων επιτυχώς αποφοιτήσαντες του Σχολείου πτυχίου Β΄ και συμπληρώσαντες ή συμπληρούντες 20μηνον υπηρεσιαν ως Δίοποι ή Δίοποι και Δόκιμοι Κελευσταί και 10μηνον θαλασσίαν υπηρεσίαν ή υπηρεσίαν Συνεργείου προάγονται εις Κελευστάς βάσει προτάσεως του Διοικητού Εκπαιδεύσεως ως εν ανωτέρω άρθρ. 4 προβλέπεται. Ειδικώς δια την προαγωγήν Δοκίμων Κελευστών Τεχνών αποφοιτώντων εκ παραγωγικής Σχολής Υπαξιωματικών, εις ην προβλέπεται τετραετής φοίτησις, δεν απαιτείται φοίτησις εις το Σχολείον Πτυχίου Β΄». Το άρθρ. 5 αντικατεστάθη ως άνω αφ’ ης ίσχυσεν, δια του Ν.Δ. 560/1970 (κατωτ. αριθ. 24). Σελ. 446,02(β) Τεύχος 550-Σελ. 102 Άρθρ.6.-1.Μαθηταί παραιτούμενοι κατά την διάρκειαν της εν ταις Παραγωγικαίς Σχολαίς Υπαξιωματικών εκπαιδεύσεώς των υποχρεούνται εις την καταβολήν των εξόδων μισθοδοσίας, διατροφής, ιματισμού και εκπαιδεύσεως εις α υπεβλήθη το Κράτος, δια τον χρόνον της εν ταις Σχολαίς φοιτήσεώς των. Εν περιπτώσει αδυναμίας τούτων, η υποχρέωσις βαρύνει τους γονείς ή κηδεμόνας των. 2.Δόκιμοι Κελευσταί και εν γένει Υπαξιωματικοί, προερχόμενοι εκ των Σχολών Ναυτοπαίδων και Τεχνιτών, απομακρυνόμενοι οπωσδήποτε των τάξεων μετά την αποφοίτησίν των εκ της οικείας Σχολής, και προ της λήξεως της υποχρεώσεως παραμονής των, πλην δια λόγους υγείας, υποχρεούνται να καταβάλωσιν εις το Δημόσιον το αναλογούν προς τα υπολειπόμενα έτη υποχρεώσεών των ποσοστόν, επί των εν παρ. 1 του παρόντος δαπανών. Το ποσοστόν τούτο ισούται προς την όλην, ως ανωτέρω καθορίζεται, εν τη Σχολή Ναυτοπαίδων ή Σχολή Τεχνιτών δαπάνην επί κλάσμα του οποίου αριθμητής είναι τα υπολειπόμενα έτη προς συμπλήρωσιν της υποχρεώσεώς των, παρανομαστής δε ο αριθμός των ετών της υποχρεωτικής παραμονής. 3.Ομοίως οι κατά την δημοσίευσιν του παρόντος υπηρετούντες δίοποι εκ Ναυτοπαίδων και Τεχνιτών, υπάγονται εις τας διατάξεις της ανωτέρω παρ. 2. 4.Η είσπραξις των οφειλομένων ενεργείται κατά τας διατάξεις του Νόμου περί εισπράξεως δημοσίων εσόδων εκ των υποχρέων των ανωτέρω παραγράφων. 5.Ο χρόνος μαθητείας ή υπηρεσίας των κατά τα ανωτέρω παραιτουμένων ή απομακρυνομένων δεν συμψηφίζεται προς την στρατολογικήν των υποχρέωσιν, υποχρεουμένων όπως ταχθώσιν αμέσως εάν η κλάσις εις ην ανήκουσιν υπηρέτησεν ή υπηρετεί ή μετά ταύτης εφ’ όσον δεν εκλήθη εισέτι. 6.Οι εν τοις ανωτέρω παραγράφοις απομακρυνόμενοι επ’ ουδενί λόγω δύνανται να καταταχθώσι μελλοντικώς εις οιανδήποτε Σχολήν του Ναυτικού. 37.Ζ.α.22 Κατάσταση Υπαξιωματικών Π.Ν. Άρθρ.7.-1.Επί πενταετίαν από της ισχύος του παρόντος επιτρέπεται η απ’ ευθείας κατάταξις δια διαγωνισμού Κελευστών ειδικοτήτων του Β.Ν. και μέχρι ποσοστού 20% των υφισταμένων κενών κατ’ ειδικότητα. Τα της διεξαγωγής του διαγωνισμού, τα των προσόντων των υποψηφίων κατατάξεως, εκπαιδεύσεως και λοιπαί λεπτομέρειαι, καθορισθήσονται δι’ Υπουργικής Αποφάσεως. 2.Κατ’ εξαίρεσιν των διατάξεων του άρθρ. 9 του Α.Ν. 268/68 «περί ιεραρχίας, προαγωγών και άλλων τινών διατάξεων των Μονίμων Υπαξιωματικών και Ανθυπασπιστών των Ενόπλων Δυνάμεων» τα όρια ηλικίας Υπαξιωματικών Φάρων (Φαροφυλάκων) τα προβλεπόμενα υπό του άρθρ. 73 του Νόμ. 1629 «περί Φάρων», ως συνεπληρώθη υπό της παρ. 3 του άρθρ. 1 του Νόμ. 3690/57 «περί τροποποιήσεως διατάξεών τινων του Νόμ. 1629/51 «περί Φάρων» εξακολουθούν ισχύοντα ως μη καταργηθέντα. Άρθρ.8.-1.Ο χρόνος υπηρεσίας Υπαξιωματικών του Ναυτικού εις Ομάδας Υποβρυχίων Καταστροφών ή εις Αεροσκάφη Ναυτικής Συνεργασίας λογίζεται ως χρόνος θαλασσίας Υπηρεσίας. 2.Δι’ Υπουργικής Αποφάσεως κατόπιν προτάσεως του Ανωτάτου Ναυτικού Συμβουλίου δύναται να θεσπισθώσιν εξειδικεύσεις Υπαξιωματικών Ειδικοτήτων και Τεχνών. Τα της κτήσεως της εξειδικεύσεως, χρόνον εκπαιδεύσεως εις ταύτην, απονομής πτυχίου εξειδικεύσεως ως και πάσα σχετική λεπτομέρεια καθορισθήσονται δια της αυτής ως άνω Υπουργικής Αποφάσεως. Άρθρ.9.-Το άρθρ. 9 του Α.Ν. 1391/38 «περί καταστάσεως διόπων, ναυτών και ναυτοπαίδων» ως ισχύει νυν, καταργείται. Ομοίως καταργούνται αι διατάξεις των παρ. 2 έως και 9 του άρθρ. 13 του Νόμ. 6321/34 «περί Συνεργείων του κατά Θάλασσαν Στρατού», ως ετροποποιήθη δια του άρθρ. 3 του Α.Ν. 1554/1939 και αντικατεστάθη δια του άρθρ. 6 του Νόμ. 1682/1951, και τα άρθρ. 17 και 18 του Νόμ. 6321/34 καθ’ όσον αφορά εις τους μαθητάς τεχνίτας και τα της Σχολής Τεχνιτών. 